 3 ሚያዝያ 2019 ምንጪ ስእሊ, Getty Images እንግሊዛዊ ጸሓፋይ ማይክል ሮሰን ንብዙሓት ዓመታት ብኸመይ ዝምድናና ምስ ደቂ ሰባት ከም ነመሓይሽን ኣዘራርባና ከም ነመዓራርይን መጽናዕቲ ኣካይዱ ነይሩ ምምዕባል ክእለት ኣዘራርባ ብኸመይ ኣብ ኣኸባታት ንዝጋጥሙ ጸገማት ከም እንፈትሕን ብዓለም ደረጃ ንዝፈጠሩ ዘይምርድዳእ ከም ንብድህን ከምኡውን ኣብ ገዛና ንዝፈጠሩ ግድላት ከም እንፈትሕን ይሕግዘና ፈላሚ መፅሓፍ መምሀሪ ዝርርብ ትግርኛ-ሩስያኛ መራሕቲ ደብብ ሱዳን ኣብ ገለ ጉዳያት ስምምዕ በጺሖም ንሓሙሽተ ዓመታት ብሓዋ ዝተዓመጸት ኢትዮጵያዊት ማይክል ሮሰን ምስ መሳርሕቱ ኮይኑ ብኸመይ ኣዘራርባና ከም እንመሓየሽ 6ተ ኣገደስቲ ነጥብታት ዝበሎም ሓቢሩና ኣሎ 1.ቅድሚ ክርድኡኻ ምድላይ ክትርድኦም ምፍታን ምንጪ ስእሊ, Getty Images መብዛሕትና መልእኽትና ከነመሓላልፍ ምበር ናይ ካልኦት መልእኽቲ ኣብ ምቕባል ኣይንርከብን እዚ ከኣ ንብዙሓት ጸገማት ኣብ ውልቃዊ ህይወተና ይኹን ኣብ ሞያዊ ዝምድናና ጸገም ይፈጥረልና ስቲቨን ከቨይ ኣብ መጽሓፉ ሰባት ቅድሚ ንክርድኡኻ ምፍታን ክትርድኦም ፈትን ይብል እዚ ከኣ ዝርርብ ክካየድ እንከሎ ጽን ኢልና ክንስመዕ ኣለና ማለት ኢዩ ኣብ ዝኾነ እዋን ቅድሚ ርእይቶና ነካፍል ሓሳብ ናይ ካልኦት ሰባት ክንሰምዕን ክንርዳእን ምፍታን ኣገዳሲ እዩ 2.ከም ዝተረዳእካ ምሕባር ምንጪ ስእሊ, Getty Images ነጥቢ ናይ ካልኦት ምስ ሰማዕካ ከም ዝሰማዕካዮምን ከም ዝተረደኣካን ግብረመልሲ ክትህብ ፈትን ሓሳብ ካልኦት ሰባት ምስ ተረደኣካ ነቲ ናትካ ሓሳብን ርእይቶን ከናካፍል ትኽእል ቅድሚ ዘረባ ምውድኦም ኣብ ማእኸል ጠብሎቕ ምባል ግን ከነውግድ ኣለና እንድሕር ነቲ ዝዛረብ ዘሎ ሰብ ጠለባቱ እንተሰሚዕና ናይ ምስማዕ ድሌቶም እንተ ኣማሊእና ዝድለ ክበረት እንተሂብናዮም ሽዑ እዚ ዝድለ ዝምድናን ትሕዝቶ ዘለዎ ርክብን ክንፈጥር ንኽእል 3.ሃናጺ ፍታሕ ንምርካብ ምትሕብባር ምንጪ ስእሊ, Getty Images ሓናጺ ዝርርብ ሓዲሽ ኣተሓሳስባ ክንሃንጽን ኣረዳድኣና ከነማዕብልን ይሕግዘና እንድሕሪ ነቲ ዝራረብ ዘሎ ብጽቡቕ መንፈስ እንተተኸታቲልናዮ እሞ ዝድለ ግብረ መልሲ እንተሂብና እቲ ዝርርብ ዕሙቑ ዝበለ ዘይሓብኹሞ ኣንፈት ክመርሓኩም ይኽእል ብተወሳኺ ካልእ ሰብ ክዛረብ እንከሎ ኣድህቦ መግባር እቲ ዝዛረብ ሰብ ሓሳባቱ ክድህስስን ካብ ልቡ ክዛረብን የተባብዖ እዚ ዓይነት መንገዲ ድማ ንክልተኹም ዝሕግዝ ሓዲሽ መንፈስ ይፈጥረልኩም 4. 